Marrëdhëniet mes Shqipërisë dhe Singaporit

**Shqipëria** dhe **Singapori** kanë vendosur marrëdhënie diplomatike që nga 20 nëntori 1986.

## Marrëdhëniet politike 
Gjatë viteve, delegatë nga Shqipëria dhe Singapori kanë zhvilluar mbledhje të përbashkëta për të forcuar bashkëpunimin mes vendeve dhe për të bashkëvepruar me njëri tjetrin në fusha e sektorë të ndryshëm politikë, ekonomikë e kulturorë. Më 1 korrik 2011, përfaqësues të qeverive të të dy vendeve u takuan dhe realizuan marrëveshjen për hyrjen në fuqi për Shmangien e Taksimit të Dyfishtë në shkëmbimet ekonomike mes dy vendeve. Marrëveshja u miratua në Singapor. Më 21 janar 2014, delegatë nga Shqipëria dhe Singapori nënshkruan marrëveshjen për "qiell të hapur", një marrëveshje që lejon linjat ajrore të fluturojnë mes Singaporit dhe Shqipërisë, nëpërmjet dhe përtej çdo vendi të tretë, pa kufizime në kapacitet, frekuencë ose lloj avioni. Marrëveshja u ratifikua në Tiranë. Më 26 nëntor 2015, Shqipëria morri pjesë në Forumin Ndërkombëtar mbi Menaxhimin e Bregdetit, që u zhvillua në Singapor. Forumi u përqendrua në menaxhimin e vijës bregdetare të vendeve pjesëmarrëse. Më 18-19 janar 2017, kryeministri i Shqipërisë Edi Rama zhvilloi një vizitë zyrtare në Singapor, ku u takua me kryeministrin e Singaporit Lee Hsien Loong. Të dy palët diskutuan për të rritur bashkëpunimin mes dy vendeve në sektorë të ndryshëm si dhe diskutuan për potencialet dhe përvojat që të dy ofrojnë në fusha me interes të ndërsjellë. Gjithashtu në takimin dypalësh u diskutua edhe për potencialin e investimit të Shqipërisë në Singapor. Më 12 korrik 2018, në Samitin Botëror të Qyteteve 2018 dhe Samitin Vjetor të Ujit 2018, të mbajtur në Singapor, u vlerësua transformimi Transformimi i Tiranës përgjatë viteve. Në një konferencë të mbajtur në Tiranë për të diskutuar për këtë mbledhje të mbajtur në Singapor ku u vlerësua ecja pozitive e zhvillimit të Tiranës, kryetari i Bashkisë së Tiranës Erion Veliaj diskutoi me përfaqësues të institucioneve dhe fushave të ndryshme nga Tirana dhe Shqipëria por edhe me përfaqësues nga Singapori dhe disa vende të tjera, dhe shprehu kënaqësi që Tirana është vlerësuar në samitin Botëror të Qytetarëve dhe Samitin Vjetor të Ujit. Në një postim të datës 28 korrik 2025 të medias prestigjoze shqiptare Pamfleti, u përpilua një reportazh politik, ku u diskutua pasaporta e Singaporit që është më e fuqishmja në botë dhe krahasimi i saj me pasaportën shqiptare. Në këtë analizë doli në pah edhe përkrahja e Singaporit për Shqipërinë për fuqizimin e mëtejshëm të pasaportës shqiptare, marrë nga burime të ndryshme mediatike. Në një postim të medias prestigjoze Ballkanike Balkan Insight, të datës 10 shtator 2025, u zhvillua një reportazh për influencën e Kinës në Ballkan për vitin 2025, si dhe disa vendeve të Lindjes së Largët në Azi, përfshirë edhe Singaporin dhe marrëdhëniet e tyre me vendet ballkanike. Në këtë analistikë dolën në pah marrëdhëniet e shkëlqyera mes Shqipërisë dhe Singaporit dhe influenca e fortë e Singaporit në Shqipëri.

### Vizitat zyrtare 
Më 20 janar 2015, Ministri i Punëve të jashtme të Shqipërisë Ditmir Bushati zhvilloi një vizitë zyrtare në Singapor për të thelluar bashkëpunimin bilateral mes dy vendeve dhe në këtë mbledhje u riafirmuan marrëdhënie shumë të mira mes dy vendeve. Më 19 janar 2017, Ministri i Energjisë dhe Industrisë Damian Gjiknuri zhvilloi një vizitë në Singapor me anëtarë të kabinetit të Qeverisë Rama, ku u diskutua për marrëdhëniet në fushën e energjisë mes dy vendeve. Gjiknuri u shpreh se Shqipëria është aleat i Singaporit në fushën e energjisë dhe importues prestigjoz i energjisë nga Singapori.

## Marrëdhëniet ekonomike 
Gjatë viteve të dy vendet kanë bashkëpunuar thellësisht në fushën e ekonomisë, financave dhe tregtisë me njëri tjetrin. Më 3 tetor 2012, Shqipëria realizoi shitjen e kompaninë e naftës Albpetrol në Singapor dhe gjithashtu edhe kompanisë amerikane Vetro Energy. Transaksioni u finalizua në vlerën 1.1 miliardë dollarë amerikanë. Më 18 janar 2017, Guvernatori i Bankës së Shqipërisë Gent Sejko morri pjesë në "Forumin e Tregtisë dhe Investimeve Singapor-Shqipëri 2017", të mbajtur në Shqipëri dhe Singapor. Në këtë takim u diskutua për forcim të marrëdhënieve ekonomike dhe shkëmbimeve tregtare mes dy vendeve. Nga datat 18 deri më 24 gusht 2024, dy anije të tipit Maersk me mbetje toksike të prodhuara nga kompania e prodhimit të hekurit dhe metaleve Kurum, u ankoruan në Singapor, pas një marrëveshje dypalëshë mes dy vendeve për importimin, eksportimin dhe përdorimin e mbetjeve toksike për qëllime riciklimi në ambjent, dhe ato u ankoruan fillimisht në Tajlandë dhe më pas në Singapor, por pas përfundimit të detyrës anijet u nisën nga Singapori më 29 gusht 2024 dhe u kthyen në Shqipëri më 2 shtator 2024.

## Marrëdhëniet kulturore 
Të dy vendet bashkëpunojnë në fushën e kulturës dhe kryejnë shkëmbime kulturore me njëri tjetrin. Shqipëria përmendet në mediat prestigjoze singaporiane si dhe Singapori përmendet në mediat prestigjoze shqiptare. Në një reportazh të medias prestigjozes elektronike kosovare Telegrafi, të publikuar më 24 gusht 2019, mediat singaporiane zhvilluan një reportazh për të inkurajuar shtetasit singaporianë të vizitojnë Shqipërinë, për të eksploruar bukuritë natyrore dhe trashëgimitë kulturore të Shqipërisë.

## Publikime dhe koleksione të marrëdhënieve diplomatike 
Shqipëria përmendet në dy publikime të Librarisë së Universitetit të Menaxhimit të Singaporit, ku në një artikull të publikuar nga Libraria e Universitetit të Menaxhimit të Singaporit me titull: "Revista Evropiane e Ekonomisë Krahasuese: EJCE, 2021-12, Vëll.18 (2), f.267-289", përmendet ndikimi i tregut të sigurimeve në rritjen ekonomike në Shqipëri. Për artikullin e publikuar kanë ndërvepruar autorët Gentiana Sharku dhe Evis Kumi. Artikulli u publikua në Librarinë e Universitetit të Menaxhimit të Singaporit në dhjetor 2021. Ndërsa në një libër të publikuar po nga Libraria e Universitetit të Menaxhimit të Singaporit me titull: "Tregime nga Albarado: Logjika Ponzi e akumulimit në Shqipërinë postsocialiste", përmendet tregimet nga Shqipëria e vitit 1997, e cituar në libër si Albarado dhe skema piramidale Ponzi, në rebelimet e vitit 1997 në Shqipëri. Për librin e publikuar kanë ndërvepruar autorët 
Smoki Musaraj dhe libraria dixhitale e revistave akademike, e librave dhe e burimeve parësore amerikane JSTOR. Libri u publikua në Librarinë e Universitetit të Menaxhimit të Singaporit në vitin 2020. Në një reportazh të faqes Law Anticor – World, të zhvilluar nga kjo faqe që nga themelimi i saj, u zhvillua një krahasim mes Shqipërisë dhe Singaporit, në fushën e politikës, ekonomisë, kulturës dhe aspekteve të tjera ndërshtetërore. Në këtë reportazh u vu në pah ngjashmëritë në fusha të ndryshme politikë, ekonomikë e kulturorë, marrëdhëniet ndërlidhëse mes dy vendeve dhe bashkëpunimi mes dy vendeve ndër vite. Në një reportazh të Universitetit Polis në Shqipëri të zhvilluar në vitin 2024, u përpilua një artikull për marrëdhëniet e qëndrueshme dhe komplekse midis Shqipërisë dhe vendeve aziatike. Në këtë artikull të reportazhit të publikuar nga Universiteti Polis, tregohet edhe historia ndër vite e marrëdhënieve mes Shqipërisë dhe Singaporit, ku dalin në pah marrëdhënie të shkëlqyera politike, ekonomike dhe kulturore dhe bashkëpunim i thellë mes dy vendeve. Artikulli i reportazhit të publikuar nga Universiteti Polis me autor presidentin e Universitetit Besnik Aliaj dhe Anila Bejko (Gjika) me titull Doktor i Filozofisë (PhDc.); Doktoreshë i Filozofisë dhe Drejtoreshë Ekzekutive e Co-PLAN, Institutit për Zhvillimin e Habitatit, u botua në internet nga Instituti Ndërkombëtar për Studime Aziatike.

## Shiko edhe 
* Marrëdhëniet e jashtme të Shqipërisë

## Referime 
## Lidhje të jashtme